รัฐมนตรีประจำสำนักนายกรัฐมนตรี สั่งการสำนักงานคณะกรรมการคุ้มครองผู้บริโภค เร่งให้ความช่วยเหลือประชาชนที่ถูกอู่รถยนต์เอารัดเอาเปรียบ
รัฐมนตรีประจำสำนักนายกรัฐมนตรี สั่งการสำนักงานคณะกรรมการคุ้มครองผู้บริโภค เร่งให้ความช่วยเหลือประชาชนที่ถูกอู่รถยนต์เอารัดเอาเปรียบ นายเทวัญ ลิปตพัลลภ รัฐมนตรีประจำสำนักนายกรัฐมนตรี กล่าวว่า จากกรณีที่มีกระแสข่าวในสื่อสังคม หรือออนไลน์ เกี่ยวกับการที่ผู้บริโภคไปใช้บริการอู่ซ่อมรถยนต์ แล้วได้รับการเปลี่ยนอะไหล่รถยนต์ไม่ได้มาตรฐาน จึงได้สั่งการให้สำนักงานคณะกรรมการคุ้มครองผู้บริโภคเร่งหาแนวทางให้ความช่วยเหลือ โดยสำนักงานคณะกรรมการจะใช้วิธีตรวจสอบจากหลักฐานการจ่ายเงิน ซึ่งจะมีการแสดงรายละเอียดอะไหล่ที่เปลี่ยนทั้งหมด หากตรวจสอบพบว่าอู่รถยนต์ใดใช้อะไหล่ไม่ได้มาตรฐาน หรือไม่มีการเปลี่ยนอะไหล่จริงตามที่แสดงในรายการเรียกเก็บเงิน สคบ.จะเข้าไปดำเนินการตามกฎหมายต่อไปผู้บริโภคที่ไม่ได้รับความเป็นธรรมจากการซื้อสินค้า หรือบริการสามารถร้องเรียนได้ที่สายด่วน สคบ. 1166